Diari Oficial de la Generalitat Valenciana


Sumari del DOGV 4450, del 28-02-2003 (2003/2340)

Informació pública de l'estudi de detall per a la reordenació de volums de l'illa de cases situada a l'extrem nord-oest de l'àmbit de la unitat d'execució UZI-15 bassa Perico.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2340


Organisme emissor
:   Ajuntament de Petrer

Tipus de document
:   Anunci

Informació pública de l'estudi de detall per a la reordenació de volums de l'illa de cases situada a l'extrem nord-oest de l'àmbit de la unitat d'execució UZI-15 bassa Perico. [2003/X2340]
  
En compliment de l'article 69 de la Llei 6 /1994, de 15 de novembre, de la Generalitat Valenciana, Reguladora de l'Activitat Urbanística, s'informa que l'alcalde'president mitjançant el Decret de l'Alcaldia, de data 13 de febrer de 2003, ha dictat la resolució següent en l'expedient relatiu a l'estudi de detall per a la reordenació de volums de l'illa de cases situada a l'extrem nord-oest de l'àmbit de la unitat d'execució UZI-15 bassa Perico, del Pla General de Petrer, delimitada per av. de Salinetas i carrers Dámaso Navarro, Societat Unió Musical i pintor Salvador Dalí:
  
Primer. Admetre a tràmit l'estudi de detall per a la reordenació de volums de l'illa de cases situada a l'extrem nord-oest de l'àmbit de la unitat d'execució UZI-15 bassa Perico, del Pla General de Petrer, delimitada per avinguda Salinetas i carrers Dámaso Navarro, Societat Unió Musical i pintor Salvador Dalí, presentat per la mercantil Petrer Urbana, SL, el 15 de gener de 2003.
  
Segon. Sotmetre a informació pública el document presentat, mitjançant remissió d'avisos als titulars de drets afectats per l'actuació proposada, i publicació d'edicte en un diari d'informació general editat a la Comunitat Valenciana i (posteriorment o simultània) en el Diari Oficial de la Generalitat Valenciana, advertint de la possibilitat de formular al·legacions dins del termini de vint dies hàbils a comptar del següent a la publicació en el DOGV. Si l'últim dia fóra dissabte, es traslladarà al dia hàbil següent.
  
Tercer. Suspendre, en els termes de l'art. 57 de la Llei 6/1994, de 15 de novembre, i articles 101 a 103 del text refós de la Llei del Sòl de 1992, l'atorgament de llicències de parcel·lació de terrenys, edificacions i demolició, així com de llicències d'activitats qualificades i els acords aprovatoris de programes, en aquelles àrees del territori objecte de planejament les noves determinacions del qual suposen modificació del règim urbanístic vigent, sense que calga assenyalar-hi expressament les àrees esmentades.
  
Això no obstant, podran concedir-se llicències basades en el règim vigent, sempre que es respecten les determinacions del nou planejament.
  
Cosa que fem pública perquè en prengueu coneixement, tot significant que, d'acord amb l'art. 107 de la Llei 30/1992, de 26 de novembre, el present acord és de mer tràmit, i no escau la interposició de cap recurs en contra, sense perjudici de mostrar la seua oposició per a consideració en la resolució que n'esgote el procediment.